  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Глазкарысь «Иднакар» музей-заповедникын мультимеди гид ужан кутскиз. Музей «Культура» йӧскалык ӵектос ӵектос улсын адӟытонъёсъя проектъёслэн вожвылъяськоназы вормиз но «Городище Иднакар IX-XIII века» адӟытон (12+) кылдытӥз. Со сярысь элькун тӧролэн но кивалтэтлэн пресс-службазы ивортӥз. Адӟытон 25 арлэсь кема люкзы. Экспозицие Иднакарын археологи гудӥськонъёс дыръя шедьтэм арбериос пыризы. Со шор даурысь адямиослэн улон но ужам сямъёссы, устолыксы но ӧнеръёссы, пӧйшурамзы но нюръяськемзы, дунне шоры учкемзы сярысь вера. Мультимеди гидэз уже кутон понна Artefact мобильной ватсэтэз смартфонэ кысконо но отысь кулэ адӟытонэз шедьтоно. «Дополненная реальность» вылэ зӥбоно, телефонысь камераез тунсыкъяськытӥсь арбери вадьсы пуктоно яке со экспонатэз музейлэн каталогысьтыз шедьтоно. Озьы арбери сярысь пыр-поч тодыны луоз. « Туала технологиос музее ветлонэз аспӧртэмлыко каро, выль адямиосты кыско но асьме лулчеберетэн тодматскыны луонлыкъёсты будэто. Мультимеди гидъёслы луыса егитъёслы музее ветлыны тунсыкогес луэ »Владимир Соловьёв, Удмуртиысь лулчеберетъя министр «Культура» йӧскалык ӵектослэн «Цифровая культура» ӵектосэз улсын мультимеди гидъёс Удмуртиысь вить музейёсын кылдытӥзы ни. Тодэ вайытом, 2022-тӥ арын сыӵе гид Глазкарысь шаертодонъя музейын ужаны кутскиз. Тегъёс: Музей Технологиос адӟытон Лулчеберет Иднакар Глазкар Удмуртия  